Document ID: /roh_data/filtered/fineweb-2-filterrobots_roh.jsonl.gz/60997

Spagna elegia nov parlament
- Dumengia, 20.12.2015, 10:36
L'elecziun dal nov parlament spagnol ha cumenzà. Radund 36,5 milliuns Spagnols èn clamads a l'urna. La partida populara conservativa PP dal primminister Mariano Rajoy pudess perder ina buna part da las vuschs.
Tenor las pli actualas enquistas po il primminister Mariano Rajoy dentant tuttina quintar che sia partida resta vinavant la pli ferma partida en il pajais. Sper la partida populara conservativa sto era l'opposiziun dals socialists quintar cun pli paucas vuschs.
Persuenter pon duas autras partidas sperar da far il pass en il parlament cun fermas fracziuns: per l’ina la partida liberala Ciudadanos e per l’autra la partida sanestra Podemos.
RR novitads 10:00